Teito Britanijos galerija

**Teito Britanijos galerija** () – Britanijos dailės galerija Londone, turinti nacionalinės statusą ir esanti Teito muziejų tinklo dalimi. Galerijos lankymas nemokamas, išskyrus vykstančias parodas. 2013 m. ją aplankė daugiau nei 1,3 mln. lankytojų. Adresas: *Millbank. London SW1P 4RG*.

## Istorija

1889 m. britų cukraus verslo magnatas Henris Teitas (1819−1899) pasiūlė padovanoti savo sukauptą dailės kolekciją valstybei. Londono nacionalinė galerija jai sutalpinti buvo per maža ir 1892 m. parinkta vieta naujai galerijai Milbenko rajone Vestminsteryje, Londone, vietoj buvusio nugriauto kalėjimo. Architektu pasirinktas Sidney R.J. Smith, kurio didesnioji dalis originalaus sukurto pastato išliko iki šių dienų. Galerija buvo skirta britų menui ir tai simbolizavo fasado statulos − Britanijos su liūtu ir vienaragiu. Galerija atidaryta 1897 m. ir joje buvo eksponuoti 245 britų dailininkų kūriniai nuo 1790 m. iš įvairių kolekcijų, ne vien Henrio Teito. Iš pradžių galeriją valdė Londono nacionalinės galerijos administracija.

Galerijos oficialūs pavadinimai:

* 1897−1932 m. − Nacionalinė britų dailės galerija (*National Gallery of British Art*);
* 1932−2000 m. − Teito galerija (*Tate Gallery*);
* nuo 2000 m. − Teito Britanijos galerija (*Tate Britain*).

Per pirmuosius 15 metų galerija buvo daugiau nei dvigubai išplėsta, 7 atskiri kambariai buvo skirti dailininko Viljamo Ternerio palikimu dovanotiems kūriniams eksponuoti. 1917 m. buvo pakeistas galerijos statusas − ji dedikuota britų menui nuo 1500 m. ir šiuolaikinių tarptautinių dailininkų kūrybai. Užsienio dailininkams skirtas priestatas inauguruotas 1926 m. Prie galerijos išplėtimo ženkliai prisidėjo garsus meno dileris Džozefas Diuvynas (*Joseph Duveen*) ir jo sūnus, lordas Diuvynas. 1937 m. atsidarė Diuvyno vardo skulptūrų galerijos. 1955 m. Teito galerijos valdymas buvo pertvarkytas, atskiriant ją nuo Londono nacionalinės galerijos priklausomybės. 1979 m. galerija dar kartą buvo reikšmingai praplėsta ir tais pačiais metais perėmė buvusios ligoninės pastatą šalimais, kuris buvo pertvarkytas į *Clore* galeriją, atsidariusią 1987 m. (finansuotojas − *Clore* fondas). 2000 m. galerijai suteiktas dabartinis pavadinimas *Tate Britain* pertvarkius keturių Teito galerijų struktūrą. Galerija tapo išskirtinai skirta britų menui perkėlus šiuolaikinių užsienio dailininkų kūrinius į *[[Tate Modern]]* galeriją.

## Paveikslai
Teito Britanijos galerijoje sukaupta didžiausia britų dailininkų kūrinių kolekcija pasaulyje. Reprezentuoti garsiausi Anglijos tapytojai: Viljamas Hogartas, Tomas Geinsboras, Viljamas Bleikas, Viljamas Terneris, Džonas Konsteblis ir kiti, tarp jų ir XX a. modernistai: Fransis Bekonas, Liusjenas Froidas, Henris Muras.

Kai kurie iš galerijos paveikslų:

Henry Fuseli - Titania and Bottom - Google Art Project.jpg| „Titanija ir Botomas“, aut. Henris Fuselis
Joseph Mallord William Turner - London from Greenwich Park - Google Art Project.jpg| „Londonas iš Grinvičo parko“, aut. Viljamas Terneris
John William Waterhouse - The Lady of Shalott - Google Art Project.jpg | „Ledi Šalot“, aut. Džonas Viljamas Voterhausas
John Singer Sargent - Carnation, Lily, Lily, Rose - Google Art Project.jpg| „Gvazdikas, lelija, lelija, rožė“, aut. Džonas Singeris Sardžentas


## Išnašos

## Nuorodos

* Oficiali svetainė (anglų k.)
* londontown.com